# Sisältö

[Sisältö](#_Toc511383493)

[Lisenssit](#_Toc511383494)

[Lisenssilistaus](#_Toc511383495)

[Tulkintaan liittyvät tarkennukset](#_Toc511383496)

[Lisenssiteknisiä perusteluja](#_Toc511383497)

[Liiketoimintaperusteluja](#_Toc511383498)

[Tausta](#_Toc511383499)

## Lisenssit

Noudatamme seuraavaa lisenssipolitiikkaa lisätessä, muuttaessa ja kehitettäessä komponentteja konsortion tuotteisiin.

Sisältö [CC BY 4.0](https://creativecommons.org/licenses/by/4.0/) tai tuotteen sisällöt [CC BY-SA 4.0](https://creativecommons.org/licenses/by-sa/4.0/).

Sisällön avoin lisenssi ja Share Alike siitä versio joka velvoittaa jakamaan johdannaisteokset samalla lisenssillä.

Lähdekoodi [Apache License 2.0](https://www.apache.org/licenses/LICENSE-2.0) tai EUPL 1.2.

Koodin avoin lisenssi joka velvoittaa meritoimaan alkuperäisen julkaisijan, ja EUPL vastaava lisenssi joka velvoittaa jakamaan johdannaisteokset samalla lisenssillä.

Fontit SIL Open Font License 1.1.

Fontin avoin lisenssi.

Oletuksena toimitaan julkisuuslain asettaman avoimuuden periaatteen mukaan, jolloin jos ei eri syytä ole mainittu, lähdekoodi lisensoidaan Apache License 2.0 mukaisesti ja sisältö CC4-BY. Lisensointipäätöksestä vastaa julkl. mukaisen viranomaisen asiakirjan vastuullinen viranomaisen edustaja. Kaikki lisensoitava aineisto ei välttämättä ole julkl. alaista, mutta lisensointipäätös tehdään sisällönhallinnan samassa vaiheessa, ja tulkinnoista on runsaasti ennakkotapauksia, joten tulkinnan tulisi olla suhteellisen suoraviivaista.

Tämä lisenssipolitiikka koskee konsortion tuottamia tuotteita, ei ympäristö-, palvelu-, tai ratkaisukohtaisia konfiguraatioita, kokoonpanoja tai liiketoimintalogiikkaa, erityisesti ei niitä jotka luokitellaan julkl. 24 § 20) liikesalaisuus tai 24 § 7) tietoturva mukaisesti. Tämä tarkoittaa käytännössä sitä, että lisenssipolitiikka ei ota kantaa ODA-ratkaisun julkaisemiseen sellaisenaan kokonaisena palveluratkaisuna, ainoastaan sen yksittäisten erillisten teknisten mikropalveluympäristön tuotekomponenttien uudelleenkäyttöön. Konsortio pidättää kaikki oikeudet julkl. 24 § perusteella luokiteltuihin aineistoihin.

Kunkin sovelluskomponentin lisensointipäätöksestä julkaistaessa vastaa sen komponentin vastuullinen viranomaisen edustaja. Asia päätetään aina sen version valmistuessa ja merkitään viranomaisen asiakirjaan eli vaikkapa koodivaraston lisenssitiedostoon.

## Lisenssilistaus

|  |  |  |
| --- | --- | --- |
| Komponentin nimi | Kuvaus | Lisenssi |
| ep\_gh\_markdown | Etherpad lisäosa markdownin käsittelyyn | MIT |
| ep\_oidc\_authorize | Etherpad lisäosa openid connect autorisointiin | MIT |
| fhir-datagenerator | Komponentti satunnaisten fhir -resurssien luomiseen | Apache 2.0 |
| kapa-base-ansible | X-ROAD palveluväylän palvelinkonfiguraatiorooli | EUPL |
| kapa-ca-ansible | X-ROAD CA palvelimen asennus ja konfiguraatio | EUPL |
| kapa-cs-ansible | X-ROAD turvapalvelimen konfiguraatiorooli | EUPL |
| kapa-ss-ansible | X-ROAD turvapalvelimen konfiguraatiorooli | EUPL |
| oda-analytics-service | GraphQL analytiikkapalvelu datan käsittelyyn | Apache 2.0 |
| oda-backend | Omaolo -palvelun käyttöliittymän palvelintoteutus | Apache 2.0 |
| oda-brms | Sääntöhallinta ja kyselyeditori | Apache 2.0 |
| oda-cds-service | Palvelu lomakepäättelyiden toteutukseen | EUPL |
| oda-context-client | Kommunikointikirjasto HL7 Standard Context palvelimeen | Apache 2.0 |
| oda-context-service | Palvelu minimikontekstinhallintaan ulkoisista palveluista | EUPL |
| oda-conversion-service | Palvelu dataformaattimuunnoksille | Apache 2.0 |
| oda-esb | Integrointipalvelu ulkoisille järjestelmille | AGPL 3.0 |
| oda-feedback-service | Omaolo -palvelun palautekäsittelijä | Apache 2.0 |
| oda-fhir-service | Rajapinta PHR:n käsittelyyn | EUPL |
| oda-fhir-service-common | Kirjasto FHIR palveluiden käsittelyyn | Apache 2.0 |
| oda-forms | Omaolo -palvelun lomakepohjat | CC BY-SA 4.0 |
| oda-form-generator | Lomakegeneraattori omaolo -lomakkeiden luomiseen konfiguraatiotiedostoista | Apache 2.0 |
| oda-idp | Omaolo -palvelun SSO tarjoaja | Apache 2.0 |
| oda-kapa-api | Omaolo KaPA palvelu | EUPL |
| oda-kapa-infra | X-ROAD KAPA asennus ja konfigurointi | Apache 2.0 |
| oda-logging-service | Lokituspalvelu | Apache 2.0 |
| oda-media-storage | Palvelu ulkoisten tiedostojen tallentamiseen MINIO dokumentinhallintaan | EUPL |
| oda-mobile-client | Omaolo Mobiilisovellukset | Apache 2.0 |
| oda-navigation-service | Saapumisreitti -palvelu | EUPL |
| oda-notification-service | Palvelu herätteiden muodostamiseen | EUPL |
| oda-phr | FHIR -resurssien tallennepiste ja käsittely | Apache 2.0 |
| oda-service-common | Omaolo -palveluiden yleinen koodikirjasto | Apache 2.0 |
| oda-static-web | Omaolo -kokonaisuuden yksinkertaistettu HTML käyttöliittymä | Apache 2.0 |
| oda-template | Pohjasapluuna uuden Omaolo -mikropalvelun kehittämiseen | Apache 2.0 |
| oda-tests | Omaolo -kokonaisuuden hyväksyntä- ja performanssitestaus | Apache 2.0 |
| oda-ui-common | Käyttöliittymän komponenttikirjasto | Apache 2.0 |
| oda-web-front | Omaolon -palvelun käyttöliittymä | Apache 2.0 |
| osm-import | Soteorganisaatioiden rekisterituonti | Apache 2.0 |
| taltioni2omatietovaranto | Palvelu tiedonsiirtoon Taltioni PHR:stä Omatietovarantoon | EUPL |
|  |  |  |

## Tulkintaan liittyvät tarkennukset

**Henkilötieto.** Henkilötietoa ei tarvitse lisensoida lainkaan. Tulkitsemme että henkilötiedoissa teoskynnys ei ylity. Henkilötietoa ei saa uudelleenkäyttää henkilötietolain mukaan ilman että henkilötiedon kohde hyväksyy uuden käyttötarkoituksen. EU tietosuoja-asetus antaa potilaalle oikeuden uudelleenkäyttää omia tietojaan. Sote-tiedon uudelleenkäyttöön on valmisteilla eri lainsäädäntöä, johon tämä dokumentti ei ota kantaa. Jos henkilötiedoista muodostuu kokoelma, tietokanta tai rekisteri, muun lisensoinnin puuttuessa se suojataan avoimella sisällön lisenssillä tiedon kohteena olevan henkilön uudelleenkäytön varmistamiseksi. Vaikka henkilötietokokoelmia lisensoitaisiin avoimesti, henkilörekisterien sisältö ei ole tämän dokumentin kohteena. Kokoelman kynnys ylittynee kuitenkin jos tarjotaan yksi datapaketti jossa on henkilön kaikki tiedot järjestelmästä.

**Yksityisten varusohjelmistojen käyttö.** Nämä lisenssit eivät estä liittämäänyksityisesti lisensoituja komponentteja tai moduuleja järjestelmiin. Käytössä oleva mikropalveluarkkitehtuuri mahdollistaa eri lisensointimallit eri moduuleissa. Tässä dokumentissa lisensoinnin kohde on ODA-konsortion tuotokset ja niiden johdannaiset.

**Hyvä julkaisutapa.** Jos konsortiolla on intressi julkaista palveluratkaisun ytimessä olevia tuotekomponentteja, ne julkaistaan referenssitoteutuksella liiketoimintalogiikasta, ei varsinaisella palvelun sillä hetkellä käytössä olevalla liiketoimintalogiikalla. Näin suojataan palvelun operatiivinen toiminta mahdolliselta epäsymmetriseltä vaikuttamiselta. Liiketoimintariippumaton julkaisutapa myös maksimoi toivotun uudelleenkäytön laajuuden.

**Uudelleenlisensointimahdollisuus.** CLA (Contributor Licence Agreement) voidaan pyytää kontribuuttoreilta jos halutaan jatkossakin pitää kaikki oikeudet - vaikkapa uudelleenlisensointia varten - konsortiolla. CLA tarve arvioidaan kunkin mikropalvelutuotteen kohdalta tapauskohtaisesti julkl. mukaisen viranomaisen asiakirjan vastuullisen viranomaisen edustajan toimesta.

**Sopimuskohtaisuus.** Kunkin sovelluskomponentin lisensointipäätös riippuu käyttökohteesta ja sopimusperustasta. ODA2-kokonaisuus on pääosin rakennettu avoimen lähdekoodin tuotteisiin perustuen, jolloin syntyneeseen "jälkiperäisteokseen" (tai ko. osin puitesopimuksen terminologiassa Ratkaisuun) sovelletaan puitesopimuksen 11.7 §:n nojalla ko. osin yksinomaan avoimen lähdekoodin ehtoja. Tällöin esim. puitesopimuksen kohdan 11.6 mukainen "grant-back" ei tule sovellettavaksi (kuin niiltä osin, kun kyseessä on teos, johon ODA -toimijoilla on kaikki oikeudet).

**Jatkokehityshankinnat.** Avoimesti lisensoidut tuotokset voidaan jakaa tarjouspyyntöjen liitteenä jolloin tuotokset ovat tarjoajien käytettävissä tasaveroisesti.

## Lisenssiteknisiä perusteluja

**Apache.** Apache ennemmin kuin MIT koska halutaan meritoida kehittäjää.

**EUPL.** Ennemmin EUPL kuin GPL koska EUPL 1.2 on huolellisemmin sovitettu EU-lakeihin. EUPL 1.2 on toukokuussa 2017 julkaistu, jo melko kypsä EU:n suosittelema versio lisenssistä.

**Creative Commons.** CC4 on EU suosittelema sisällön lisenssi.

**Share-alike sisältö.** CC4-SA. “Share-alike is a copyright licensing term, originally used by the Creative Commons project, to describe works or licences that require copies or adaptations of the work to be released under the same or similar licence as the original.” Tätä käytetään silloin jos halutaan vaatia sisältöä uudelleenkäyttäviltä toimijoilta myös tekemiensä muutosten jakamista. Tätä sovelletaan myös niihin komponentteihin joiden katsotaan olevan strategisia ODA-komponentteja joiden hallinnan ei sovi karkaavan konsortion ja rahoittajan hallinnan piiristä.

## Liiketoimintaperusteluja

**Elinkeinotoiminta ja liiketoimintamallit.** Kuntatoimijoiden tavoite on elinkeinotoiminnan tukeminen, joten uudelleenkäyttö ei haittaa suhteessa elinkeinotoiminnan tukemisen hyödyllisyyteen. Kun hankinta on ollut tarveperustainen, uponneet kustannukset ei ole syy estää muilta tuotoksien uudelleenkäyttöä.

Sen että naapurikunnat voi käyttää tuotoksia, ei ole osoittautunut tuottavan haittaa, vain synergioita, hyvää tahtoa ja luottamusta.

On julkisten toimijoiden jaettu etu, että teknologiakustannukset laskisivat valtakunnallisesti.

**Markkinan kilpailukyvyn parantaminen.** Kun tarjotaan avoimella lisenssillä, markkinoille syntyy pienemmille toimijoille kilpailukykyä.

**Yhteistyö.** Avoin lisensointi mahdollistaa tilaajaorganisaatioiden yhteistyön pienemmällä kynnyksellä.

**Kehitystä kiihdyttävä vaikutus.** Mitä enemmän jaetaan avoimesti, maailmantaloudessa kehitys kuitenkin on kustannustehokkaampaa joka tapauksessa. Konkreettinen kiihtynyt kehitys sosiaali- ja terveydenhuoltopalveluissa sekä siihen liittyvä hoidon laadullinen kehittyminen on suurempi hyöty kuin teknologian leviämisen estämisestä teoriassa saavutetut edut.

# Tausta

ODA-hankkeessa syntyy konsortion omistukseen merkittävä määrä immateriaalioikeuksia.

Ne mukautukset varusohjelmistoihin jotka koskevat varusohjelmistoja, voidaan julkaista sillä lisenssillä mitä varusohjelmisto käyttää. Hallintaoikeus säilyy oikeuksien omistajalla, lisensseillä otetaan kantaa käyttöoikeuteen.

**Riskienhallinta.** Riskienhallintamielessä projektiteknisesti on hyvä, jos immateriaalioikeudet on kuvattu yksiselitteisesti ja tavalla joka minimoi riitatilanteet. Näin projekteilla on paremmat edellytykset onnistua tavoitteissaan ja maksimoida niille asetetut vaikuttavuustavoitteet.

**Veronmaksajan etu.** Verovaroin tuotettu sisältö on perusteltua jakaa veronmaksajien käyttöön.

**Rajat ylittävä liiketoiminnan elinvoimaisuus ja resilienssi.** Julkisilla toimijoilla on intressi elinkeinotoiminnan tukemiseen yli rajojen. On toivottavaa jakaa tuotoksia liiketoimintakäyttöön.

**Yhteentoimivuus.** Yhteentoimivuus paranee kun päästään käyttämään samoja tuotoksia.

**Hallinnollinen taakka.** Keskusteluun ja luvan kysymiseen kulunut aika eli transaktiokustannusten, sekä kehityksen hidasteiden minimoiminen, on yhteiskunnallinen etu.

**Toimittajalukko.** Kun ei olla sitouduttu toimittajakohtaisiin lisenssisopimuksiin, toimittajavaihdos on mahdollinen. Tuen ym. perusasioiden järjestäminen toimittajalukkotilanteessa on helpompaa kun tuotokset on suojattu avoimella lisenssillä.